CELEX: 62020TN0557
Language: da
Date: 2020-09-01 00:00:00
Title: Sag T-557/20: Sag anlagt den 1. september 2020 — SRB mod EDPS

16.11.2020   
            
            
               DA
            
            
               Den Europæiske Unions Tidende
            
            
               C 390/39
            
         
      Sag anlagt den 1. september 2020 — SRB mod EDPS
      (Sag T-557/20)
      (2020/C 390/56)
      Processprog: engelsk
      
         Parter
      
      
         Sagsøger: Den Fælles Afviklingsinstans (SRB) (ved H. Ehlers, M. Fernandez Ruperez og J. King, som befuldmægtigede, samt advokaterne H. Kamann, M. Braun og F. Louis)
      
         Sagsøgt: Den Europæiske Tilsynsførende for Databeskyttelse (EDPS)
      
         Sagsøgerens påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  Den Europæiske Tilsynsførende for Databeskyttelse (EDPS) tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Den Fælles Afviklingsinstans (SRB) har i stævningen nedlagt påstand om annullation af EDPS’ afgørelse af 24. juni 2020 vedrørende klage nr. 2019-0947, 2019-0998, 2019-0999, 2019-1000 og 2019-1122, hvorved det blev fastslået, at SRB har tilsidesat artikel 15 i forordning (EU) 2018/1725 (1).
      Til støtte for søgsmålet har SRB fremsat to anbringender.
      Første anbringende om, at de oplysninger, der blev videregivet til tredjeparten, ikke var »personoplysninger« i henhold til ordlyden af og formålet med artikel 3, nr. 1), i forordning (EU) 2018/1725.
      Andet anbringende om, at EDPS tilsidesatte retten til god forvaltning i henhold til artikel 41 i Den Europæiske Unions charter om grundlæggende rettigheder ved ikke at give tilstrækkelige oplysninger om klagerne.
      
         (1)  Europa-Parlamentets og Rådets forordning (EU) 2018/1725 af 23.10.2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT 2018, L 295, s. 39).